*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*234. számú előterjesztés*

Bátaszék Város Önkormányzata Képviselő-testületének 2018. szeptember 26.-án,

16 órakor megtartandó ülésére

*Tájékoztató a 2017. évi lefolytatott belső ellenőrzési jelentés megállapításaira készített Intézkedési Terv végrehajtásáról*

|  |
| --- |
| **Előterjesztő:** Kondriczné dr. Varga Erzsébet jegyző**Készítette:** Kondriczné dr. Varga Erzsébet jegyző **Törvényességi ellenőrzést végezte:**  Takácsné Gehring Mária aljegyző **Tárgyalja:**PG Bizottság: 2018. 09. 25. |

***Tisztelt Képviselő-testület!***

A képviselő-testület a 2016. december 14-ei ülésén, a 307/2016.(XII.14.) önk.-i határozatával a belső ellenőrzési feladatok Alisca Comp Kft-vel történő ellátásáról döntött, valamint az önkormányzatra vonatkozó 2017. évi belső ellenőrzési tervet jóváhagyta, melynek keretében az alábbi három téma vizsgálatát határozta meg:

1. **Az önkormányzat 2016. évi központi költségvetésből származó támogatásai vizsgálata** (igénylés, felhasználás, támogatások elszámolásának jogszerűsége, alátámasztó dokumentumok vizsgálata)

Ellenőrizendő szervezeti egység: Mikrotérségi Óvoda és Bölcsőde

1. **Az önkormányzat társulásban ellátott feladatai pénzügyi elszámolásainak vizsgálata**

Ellenőrizendő szervezeti egységek:

* Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulása
* Mikrotérségi Óvoda és Bölcsőde Intézmény-fenntartó Társulása
* Bátaszéki Közös Önkormányzati Hivatal
1. **Bátaszék Város Önkormányzata tulajdonában lévő gépjárművek használatának vizsgálata** (menetokmányok, üzemanyag-felhasználás, futott km-ek, stb.)

Ellenőrizendő szervezeti egységek: Bátaszéki Közös Önkormányzati Hivatal, illetve az önkormányzat

A fenti témák ellenőrzését dr. Kádár Andrásné belső ellenőr a belső ellenőrzési terv alapján 2017. november 13-ától 23-áig elvégezte.

 A témák ellenőrzése kapcsán készített jelentésekben foglalt megállapításokra a T. Képviselő- testület 2018. május 30-án az alábbi intézkedési tervet hagyta jóvá:

**Intézkedési terv**

a 2017. évi belső ellenőrzése során megállapított hiányosságok kiküszöbölésére

1. A Bátaszéki Közös Önkormányzati Hivatal tervezési és beszámolási szabályzatának kiegészítése a társulások, illetve a fenntartott intézmények vonatkozásában a tervezési, gazdálkodási, beszámolási tevékenységhez kapcsolódó, a társult önkormányzatokat is érintő feladatokkal és kötelezettségekkel

Határidő: 2018. augusztus 31.

Felelős: Kondriczné dr. Varga Erzsébet jegyző

**A szabályzat felülvizsgálata határidőben megtörtént. A szabályzat megtekinthető a gazdálkodási szabályzatok között a pénzügyi irodán.**

1. Bátaszék Város Önkormányzatának tulajdonában álló közösségi buszok használatának és üzemeltetésének szabályairól szóló utasítás módosítása

Határidő: 2018. augusztus 31.

Felelős: Kondriczné dr. Varga Erzsébet jegyző

**Az utasítás felülvizsgálata határidőben megtörtént. Az utasítás megtekinthető a titkárságon.**

1. Skoda Octavia személygépkocsi üzemeltetésére vonatkozó szabályzat megalkotása

Határidő: 2018. augusztus 31.

Felelős: Kondriczné dr. Varga Erzsébet jegyző

**A szabályzat megszövegezése megtörtént, a Képviselő-testület általi elfogadása esetén kerül megalkotásra. (2.sz. határozati javaslat)**

1. önköltség számítási szabályzat módosítása

Határidő: 2018. augusztus 31.

Felelős: Kondriczné dr. Varga Erzsébet jegyző

**A szabályzat felülvizsgálata határidőben megtörtént. A szabályzat megtekinthető a gazdálkodási szabályzatok között a pénzügyi irodán.**

1. a folyamatba épített, előzetes és utólagos vezetői ellenőrzés kiterjesztése a gépjármű használattal kapcsolatos szabályok betartására

Határidő: folyamatos

Felelős: Kondriczné dr. Varga Erzsébet jegyző

**E pont végrehajtása folyamatos.**

1. az önkormányzati gépjárművek műszaki felülvizsgálatának, illetve a szakműhely általi fogyasztási normák meghatározásának, pontosításának elvégzése

Határidő: 2018. szeptember 30.

Felelős: Dr. Bozsolik Róbert polgármester

**A fogyasztási normák Tolna Megyei Kormányhivatal Szekszárdi Járási Hivatala
Műszaki Engedélyezési és Fogyasztóvédelmi Főosztály Közlekedési és Útügyi Osztálya általi meghatározásának bekérése megtörtént.**

Továbbá a helyszíni ellenőrzés lefolytatásakor a belső ellenőr javasolta a 3. számú határozati javaslat képviselő- testület elé terjesztését is.

Mindezek alapján javasoljuk az alábbi határozati javaslatok elfogadását:

1. **sz. H a t á r o z a t i j a v a s l a t :**

**tájékoztató a 2017. évi lefolytatott belső ellenőrzési jelentés megállapításaira készített Intézkedési Terv végrehajtásáról**

Bátaszék Város Önkormányzatának Képviselő-testülete *Magyarország helyi önkormányzatairól szóló 2013. évi CLXXXIX. törvény 119. §-ában* foglaltak figyelemmel a 2017. évben elvégzett belső ellenőrzésről készült ellenőrzési jelentésekben megfogalmazott hiányosságok kiküszöbölésére vonatkozó Intézkedési Terv végrehajtásáról szóló tájékoztatót tudomásul veszi.

*Határidő:* 2018. október 10.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül*: belső ellenőr

 Bátaszéki KÖH pénzügyi iroda

 irattár

1. **sz. H a t á r o z a t i j a v a s l a t :**

**Skoda Octavia személygépkocsi üzemeltetésére vonatkozó szabályzat jóváhagyására**

Bátaszék Város Önkormányzatának Képviselő-testülete az államháztartásról szóló törvény végrehajtásáról szóló 368/2011.(XII.31.) Korm. rendelet 13. § (2) bekezdés f) pontjában foglaltak alapján Bátaszék Város Önkormányzatának a polgármester személyes használatában levő személyszállító gépjármű használatáról és üzemeltetési költségeinek elszámolásáról szóló szabályzatát – a határozat melléklete szerinti tartalommal – jóváhagyja.

*Határidő:* 2018. október 10.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül*: belső ellenőr

 Bátaszéki KÖH pénzügyi iroda

 irattár

1. **sz. H a t á r o z a t i j a v a s l a t :**

**Skoda Octavia személygépkocsi polgármester általi használatának jóváhagyására**

Bátaszék Város Önkormányzatának Képviselő-testülete az MZX 236 forgalmi rendszámú, Skoda Octavia típusú, Bátaszék Város Önkormányzata tulajdonát képező személygépjármű személyes használatát

**Dr. Bozsolik Róbert polgármester**

részére a polgármesteri tisztség betöltésének idejére jóváhagyja.

*Határidő:* 2018. október 10.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül*: polgármester

 Bátaszéki KÖH pénzügyi iroda

 irattár